[pic] | EURÓPAI BIZOTTSÁG |

Brüsszel, 2010.9.23.

COM(2010) 502 végleges

A BIZOTTSÁG JELENTÉSE AZ EURÓPAI PARLAMENTNEK ÉS A TANÁCSNAK

A BIZOTTSÁG 3. PÉNZÜGYI JELENTÉSEAZ EURÓPAI PARLAMENTNEK ÉS A TANÁCSNAKaz EURÓPAI MEZŐGAZDASÁGI GARANCIAALAPRÓL2009. KÖLTSÉGVETÉSI ÉV

SEC(2010) 1098

TARTALOMJEGYZÉK 1. A KÖLTSÉGVETÉSI ELJÁRÁS 4 1.1. A 2009. évi előzetes költségvetési tervezet 4 1.2. A 2009. évi költségvetési tervezet 4 1.3. A 2009. évre vonatkozó módosító indítvány 4 1.4. A 2009. évi költségvetés elfogadása 4 1.5. A költségvetés 8/2009. számú módosítása 4 1.6. A költségvetés 10/2009. számú módosítása 5 1.7. Az EMGA-hoz rendelt célhoz kötött bevételek 5 1.8. A cukorágazat ideiglenesen rendelkezésre álló szerkezetátalakítási összegei 6 1.9. Az EMGA költségvetésének részesedése a teljes uniós költségvetésből 6 2. A KÉSZPÉNZHELYZET ÉS AZ ELŐIRÁNYZATOK KEZELÉSE 7 2.1. Az előirányzatok kezelése 7 2.1.1. A 2009. költségvetési évre rendelkezésre álló előirányzatok: 7 2.1.2. A 2009. költségvetési évre rendelkezésre álló előirányzatok felhasználása: 9 2.1.3. A költségvetés végrehajtása – A Bizottság által teljesített, közvetlen irányítás alá tartozó kiadások 9 2.1.4. Havi kifizetések a tagállamoknak 10 2.1.4.1. Havi kifizetések a felmerülő kiadások fedezésére 10 2.1.4.2. A 2009. évi havi kifizetésekről szóló határozatok 10 3. AZ EMGA 2009. ÉVI KÖLTSÉGVETÉSÉNEK VÉGREHAJTÁSA 11 3.1. Bevezetés 11 4. A MEZŐGAZDASÁGI KÖLTSÉGVETÉS VÉGREHAJTÁSÁRA VONATKOZÓ MEGJEGYZÉSEK 11 4.1. 05 02. alcím: A mezőgazdasági piacokon történő intervenciók 11 4.1.1. Bevezetés 11 4.1.2. Gabonafélék 12 4.1.3. Élelmiszerprogramok 12 4.1.4. Gyümölcs és zöldség 12 4.1.5. Szőlészeti-borászati termékek 12 4.1.6. Tej és tejtermékek 12 4.2. 05 03. alcím: Közvetlen támogatások 12 4.3. 05 07. alcím: Mezőgazdasági kiadások pénzügyi ellenőrzése 13 4.3.1. 05 07 01. jogcímcsoport: Mezőgazdasági kiadások ellenőrzése 13 5. A CÉLHOZ KÖTÖTT BEVÉTELEK FELHASZNÁLÁSA 13 5.1. Az EMGA-hoz rendelt célhoz kötött bevételek 13 5.2. A cukorágazat ideiglenesen rendelkezésre álló szerkezetátalakítási összegeit érintő célhoz kötött bevételek 13 5.3. A cukoripar szerkezetátalakítási alapja 14 6. A KIADÁS TÍPUSA SZERINTI LEBONTÁS 14 1. MELLÉKLET A 2009. ÉVI KÖLTSÉGVETÉSI ELJÁRÁS – EMGA KÖTELEZETTSÉGVÁLLALÁSI ELőIRÁNYZATOK 2. MELLÉKLET AZ EMGA KÖLTSÉGVETÉSE AZ EU 2003–2009. ÉVI KÖLTSÉGVETÉSÉNEK VISZONYLATÁBAN 3. MELLÉKLET AZ EMGA-KÖLTSÉGVETÉS VÉGREHAJTÁSÁNAK ELEMZÉSE – 2009. KÖLTSÉGVETÉSI ÉV 4-I. MELLÉKLET AZ EMGA-KÖLTSÉGVETÉS VÉGREHAJTÁSÁNAK ELEMZÉSE – 2009. KÖLTSÉGVETÉSI ÉV. CÉLHOZ KÖTÖTT BEVÉTELEK. C4 4-II. MELLÉKLET AZ EMGA-KÖLTSÉGVETÉS VÉGREHAJTÁSÁNAK ELEMZÉSE – 2009. KÖLTSÉGVETÉSI ÉV. CÉLHOZ KÖTÖTT BEVÉTELEK. C5 5. MELLÉKLET AZ EMGA-KÖLTSÉGVETÉS VÉGREHAJTÁSA JOGCÍMCSOPORTONKÉNT ÉS TAGÁLLAMONKÉNT – 2009. KÖLTSÉGVETÉSI ÉV 6. MELLÉKLET AZ EMGA KERETÉBEN TELJESÍTETT KIADÁSOK MEGOSZLÁSÁNAK ALAKULÁSA A 2004–2009. KÖLTSÉGVETÉSI ÉVEKBEN Megjegyzés: Ezt a jelentést kiegészíti egy részletes bizottsági munkadokumentum. E munkadokumentum teljes szövege (angol nyelven) és a csatolt táblázatok (angol nyelven) a Mezőgazdasági és Vidékfejlesztési Főigazgatóság Europa honlapján is elérhetők lesznek (http://ec.europa.eu/agriculture/fin/finrep_en.htm). |

A KÖLTSÉGVETÉSI ELJÁRÁS[1]

A 2009. évi előzetes költségvetési tervezet

A 2009. évi előzetes költségvetési tervezetet a Bizottság 2008. május 6-án fogadta el és terjesztette a költségvetési hatóság elé. Az Európai Mezőgazdasági Garanciaalap (EMGA) részére javasolt, a 2007–2013 közötti pénzügyi keret 2. fejezetéhez tartozó kötelezettségvállalási előirányzatok teljes összege 42 860,3 millió EUR-t tett ki.

A 2009. évi költségvetési tervezet

A 2009. évi költségvetési tervezetet a Tanács 2008 júliusában fogadta el. A tervezetben az EMGA előirányzatainak összege az előzetes költségvetési tervezethez képest 380,0 millió EUR-val, 42 480,3 millió EUR-ra csökkent.

A 2009. évre vonatkozó módosító indítvány

2008 októberében a Bizottság elfogadta a 2009. évi előzetes költségvetési tervezetre vonatkozó 2. számú módosító indítványt, amely 41 579,89 millió EUR-ban határozta meg az EMGA-ra vonatkozó kötelezettségvállalási előirányzati igényeket – ez 1 280,4 millió EUR-val volt alacsonyabb az előzetes költségvetési tervezet vonatkozó összegénél.

A 2009. évi költségvetés elfogadása

Az Európai Parlament 2008. decemberi plenáris ülésén fogadta el a 2009. évi költségvetést.

Az EMGA céljaira megszavazott kötelezettségvállalási előirányzatok összege 41 131,4 millió EUR-t tett ki, vagyis 448,5 millió EUR-val alacsonyabb volt a módosító indítványban szereplő összegnél. Ezen a főösszegen belül 3 409,6 millió EUR-t irányoztak elő a 05 02 alcím alá tartozó piaci intézkedésekre, és 37 779,0 millió EUR-t a 05 03 alcímhez tartozó közvetlen támogatásokra. A 2009. évi költségvetés ezenkívül 320,7 millió EUR összegben tartalmaz kötelezettségvállalási előirányzatokat a 17. szakpolitikai terület keretében megvalósítandó állat- és növény-egészségügyi intézkedések, továbbá 29,5 millió EUR összegben a 11. szakpolitikai terület (halászati piacok) céljaira.

A részleteket lásd az 1. mellékletben.

A költségvetés 8/2009. számú módosítása

2009 júniusában a költségvetési hatóság a Bizottság javaslatára elfogadta a költségvetés kötelezettségvállalási előirányzatait érintő 8/2009. számú költségvetés-módosítást, amely az EMGA rendelkezésére álló összeget megnövelte 49,3 millió EUR-val. Ezt a többletösszeget a 17. szakpolitikai terület állat- és növény-egészségügyi intézkedéseihez tartozó, az állatbetegségek – különösen a kéknyelv-betegség – felszámolására irányuló programok végrehajtására irányozták elő.

A költségvetés 10/2009. számú módosítása

2009 novemberében a költségvetési hatóság a Bizottság javaslatára elfogadta a 10/2009. számú költségvetés-módosítást, amely az EMGA-ra vonatkozó kötelezettségvállalási előirányzatok összegét 135,0 millió EUR-val csökkentette, hozzájárulva ezáltal az európai gazdaságélénkítési csomag finanszírozásához, továbbá 111,2 millió EUR-val csökkentette a TRDI[2] kifizetési előirányzatainak összegét. (Megjegyzendő, hogy a TRDI finanszírozása az egykori Európai Mezőgazdasági Orientációs és Garanciaalap Garanciarészlegéből történik.)

Az EMGA-hoz rendelt célhoz kötött bevételek[3]

A közös agrárpolitika finanszírozásáról szóló 1290/2005/EK rendelet 34. cikke értelmében a megfelelőségi vizsgálatok határozatai szerinti pénzügyi kiigazításokból, a szabálytalanságokból és a tejilletékből eredő bevételek az EMGA kiadásainak finanszírozására rendelt bevételeknek tekintendők. Ezeket a célhoz kötött bevételeket – részben vagy egészben – az EMGA-ból fedezett kiadások finanszírozására lehet fordítani, ha a költségvetési hatóság által megítélt költségvetési előirányzatok nem elegendőek a tagállamoknál felmerült költségek finanszírozására. Amennyiben ezeket a bevételeket vagy egy részüket nem használják fel, a fennmaradó részt automatikusan átvezetik a következő költségvetési évre, a szóban forgó év költségvetési szükségleteinek finanszírozása céljából.

A 2009. évi költségvetés megállapításakor becslést végeztek az említett bevételekre vonatkozóan, ideértve mind a 2009. költségvetési év során várhatóan befolyó összeget, mind pedig a várakozások szerint a 2008. évi költségvetésből 2009-re átvezetendő összeget. A költségvetési hatóság a 2009. évi költségvetés elfogadásakor figyelembe vette e becslést, nevezetesen a következőket:

- a megfelelőségi vizsgálatok nyomán végrehajtott kiigazításokból és a szabálytalanságokból eredő bevételt 600,0 millió EUR-ra, illetve 105,0 millió EUR-ra becsülték, míg a tejilletékből származó bevételt 337,0 millió EUR-ra. Így a célhoz kötött bevételeknek a 2009. költségvetési évben várhatóan keletkező teljes összegét 1 042,0 millió EUR-ra becsülték.

- A célhoz kötött bevételeknek a 2008. költségvetési évről 2009-re átvezetni tervezett összegét 1 334,0 millió EUR-ra becsülték.

A figyelembe vett teljes összeg így 2 376,0 millió EUR-t tett ki, tekintettel arra, hogy a Bizottság a gyümölcs- és zöldségágazat termelői szervezeteinek működési alapjaira igényelt előirányzatokat 515,0 millió EUR-val, az egységes támogatási rendszer számára igényelt előirányzatokat pedig 1 861,0 millió EUR-val csökkentette. A költségvetési hatóság a fenti összegeket számításba véve végül 260,0 millió EUR, illetve 27 239,0 millió EUR összegű előirányzatot rendelt a vonatkozó rendszerekhez.

A részleteket lásd a 4-I. és a 4-II. mellékletben.

A cukorágazat ideiglenesen rendelkezésre álló szerkezetátalakítási összegei[4]

A 320/2006/EK tanácsi rendelet 11. cikkében említett, a cukorágazat céljaira ideiglenesen rendelkezésre bocsátott szerkezetátalakítási összegeket célhoz kötött, nevezetesen a cukoripar szerkezetátalakítási támogatásának, valamint a cukoripar szerkezetátalakítási alapjának keretében meghatározott egyéb támogatásoknak a finanszírozására szánt bevételként kell kezelni. Ezek az összegek 2006/2007-től kezdődően 2008/2009-ig minden gazdasági év esetében az egyes tagállamok piaci szereplőinek tulajdonában lévő cukor, inulinszirup és izoglükóz mennyiségi kvótáira vonatkoznak, és azokat a tagállamoknak minden évben két részletben, március 31-i, illetve november 30-i határidővel kell befizetniük az alapba.

A 2009. évi költségvetés megállapításakor ennek az év folyamán az EU költségvetésébe átutalandó bevételnek az összegét 1 742,0 millió EUR-ra, a 2008. költségvetési évről 2009-re átvezetendő összeget pedig 2 006,0 millió EUR-ra becsülték.

A részleteket lásd a 4-I. és a 4-II. mellékletben.

Az EMGA költségvetésének részesedése a teljes uniós költségvetésből

Az EMGA végső költségvetésének (kötelezettségvállalási előirányzatok) a 2003-2009-as időszakra szóló teljes uniós költségvetésből való részesedését lásd a 2. mellékletben.

A KÉSZPÉNZHELYZET ÉS AZ ELŐIRÁNYZATOK KEZELÉSE

Az előirányzatok kezelése

2.1.1. A 2009. költségvetési évre rendelkezésre álló előirányzatok:

EUR-ban |

A költségvetés kiadási szakasza (1) | Kötelezettségvállalási előirányzatok | Kifizetési előirányzatok | A költségvetés bevételi szakasza (célhoz kötött bevételek) (3) | Előrejelzett összegek |

1. Eredeti előirányzatok az EMGA számára | 41 131 356 325 | 41 265 823 325 | 1. Megfelelőségi vizsgálat | 600 000 000 |

2. Költségvetés-módosítások (2) | -85 660 000 | -246 200 000 | 2. Szabálytalanságok | 105 000 000 |

3. Végleges előirányzatok az EMGA számára, amelyből: | 41 045 696 325 | 41 021 423 325 | 3. A tejtermelőkre kivetett kiegészítő illeték | 337 000 000 |

3a. A megosztott irányításra vonatkozó előirányzatok (az EU-10-re vonatkozó átmeneti vidékfejlesztési eszköz (TRDI) (4) nélkül) | 40 589 704 325 | 40 589 704 325 | 4. A cukorágazat céljaira ideiglenesen rendelkezésre álló szerkezetátalakítási összegek (5) | 1 742 000 000 |

3b. A közvetlen irányítás alá tartozó kiadásokra vonatkozó előirányzatok (6) | 455 992 000 | 360 919 000 | A célhoz kötött bevételre vonatkozó teljes előrejelzett összeg | 2 784 000 000 |

3c. Az EU-10-re vonatkozó átmeneti vidékfejlesztési eszköz (TRDI) előirányzatai (7) | 0 | 70 800 000 |

(1) A 2009-ben beszedendő célhoz kötött bevétel, valamint az 1605/2002/EK tanácsi rendelet 10. cikkének megfelelően a 2008. évi költségvetési évről 2009-re átvezetett összeg figyelembevételével a 2009. évi költségvetésbe bekerült előirányzatok. (2) A kötelezettségvállalási előirányzatok vonatkozásában a költségvetés 8/2009. és 10/2009. számú módosítása egyfelől 135,0 millió EUR összegű csökkentést ír elő az európai gazdaságélénkítési csomag finanszírozása érdekében (1.6. pont), másfelől 49,3 millió EUR-val növeli a 17. szakpolitikai területhez tartozó állat- és növény-egészségügyi intézkedésekhez (Egészség- és Fogyasztóügyi Főigazgatóság) kapcsolódó kiadások fedezésére szánt összegeket (1.5. pont). A kifizetési előirányzatok tekintetében a költségvetés 10/2009. számú módosítása 135 millió EUR összegű csökkentésről rendelkezik az európai gazdaságélénkítési csomag finanszírozása céljából (1.6. pont), és további 111,2 millió EUR-s csökkentést ír elő az egykori Mezőgazdasági Orientációs és Garanciaalap (az egykori EMOGA) Garanciarészlegéből finanszírozott átmeneti vidékfejlesztési eszköz esetében. (3) Célhoz kötött bevételek: a beszedni tervezett célhoz kötött bevételek. A bevételi sorban nem szerepel bevételi összeg (p.m.)[5], de az előrejelzett összeg fel van tüntetve a költségvetési megjegyzésekben. (4) TRDI: Átmeneti vidékfejlesztési eszköz az EU tíz új tagállama részére (Transitional Rural Development Instrument for EU 10). (5) Ezt a bevételt a cukoripar szerkezetátalakítási alapjából nyújtott támogatások kifizetéseire vonatkozó előirányzatok biztosítására kell felhasználni. (6) A kötelezettségvállalási előirányzatok 80%-a a 17. szakpolitikai területhez tartozó állat- és növény-egészségügyi intézkedésekkel (Egészség- és Fogyasztóügyi Főigazgatóság) kapcsolatos kiadásokra vonatkozik. A többi előirányzat egyaránt érinti a 05. szakpolitikai területet (mezőgazdaság és vidékfejlesztés – Mezőgazdasági és Vidékfejlesztési Főigazgatóság) és a 11. szakpolitikai területet (halászat – Tengerügyi és Halászati Főigazgatóság). A Tengerügyi és Halászati Főigazgatóság számára előirányzott kifizetések magukban foglalnak egy, a 11. szakpolitikai terület (halászat) más jogcímeiből átcsoportosított, 1,8 millió EUR-t kitevő összeget is. (7) Az év végén a kifizetési előirányzatok eredetileg 182 millió EUR-t kitevő összege a költségvetés 10/2009. számú módosítása nyomán 70,8 millió EUR-ra csökkent. |

2.1.2. A 2009. költségvetési évre rendelkezésre álló előirányzatok felhasználása:

EUR-ban

Kötelezettségvállalási előirányzatok felhasználása | Kifizetési előirányzatok felhasználása |

Megosztott irányítás (az EU-10-re vonatkozó TRDI nélkül) (1): | 46 024 783 279.92 | 46 024 783 279.92 |

Közvetlen irányítás alá tartozó kiadások | 444 795 087.91 | 270 611 015.99 |

TRDI EU-10 | 0.00 | 67 170 526.24 |

Összesen (beleértve a cukoripar szerkezetátalakítási alapját) A cukoripar szerkezetátalakítási alapja Összesen (a cukoripar szerkezetátalakítási alapja nélkül) | 46 469 578 367.83 3 017 689 890.69 43 451 888 477.14 | 46 362 564 822.15 3 017 689 890.69 43 344 874 931.46 |

(1) Lekötött összegek. A kapott célhoz kötött bevételekkel csökkentett kötelezettségvállalás és kifizetés: 43 197 343 784,95 EUR.

(2) Amennyiben a fenti összeghez hozzáadunk 2 165 546,21 EUR-t (azaz a figyelmen kívül hagyott közvetlen kiadások céljaira felhasznált célhoz kötött bevételek összegét), a felhasznált kötelezettségvállalási előirányzatok összege 46 471 743 914,04 EUR-ra változik (EMGA + a cukoripar szerkezetátalakítási alapja). A cukoripar szerkezetátalakítási alapjához kötődő előirányzatok levonása után kapott nettó összeg 43 454 054 023.35 EUR.

A 2009. költségvetési év esetében a ténylegesen felhasznált kötelezettségvállalási előirányzatok összege 46 469 578 368 EUR, a ténylegesen felhasznált kifizetési előirányzatok összege pedig 46 362 564 822 EUR volt.

2.1.3. A költségvetés végrehajtása – A Bizottság által teljesített, közvetlen irányítás alá tartozó kiadások

EUR-ban

Közvetlen irányítás alá tartozó kiadások | Kötelezettségvállalási előirányzatok | Visszavont kötelezettségvállalások | Kifizetési előirányzatok | Átvitel 2010-re (1) |

Előirányzatok | 455 992 000.00 | - | 360 919 000.00 | - |

Felhasználás | 444 795 087.91 | - | 270.611.015.99 | 31.370.402.92 |

Törölt előirányzatok | 11 196 912.09 | - | 90 307 984.01 | - |

(1) Kizárólag a nem differenciált előirányzatok 2010-re történő átvitele |

A 2009. évi költségvetésbe 465 millió EUR összegű kötelezettségvállalási előirányzat került be a közvetlen irányítás alá tartozó kiadások céljaira. Ebből 2009-ben 444,8 millió EUR-t kötöttek le. A szóban forgó előirányzatok fennmaradó, 11,2 millió EUR-t kitevő egyenlegét törölték.

A kötelezettségvállalási előirányzatok 80%-a a 17. szakpolitikai területhez tartozó állat- és növény-egészségügyi intézkedésekkel kapcsolatos kiadásokra vonatkozik. A többi előirányzat egyaránt érinti a 05. szakpolitikai területet (mezőgazdaság és vidékfejlesztés) és a 11. szakpolitikai területet (halászat).

2.1.4. Havi kifizetések a tagállamoknak

2.1.4.1. Havi kifizetések a felmerülő kiadások fedezésére

A közös agrárpolitika finanszírozásáról szóló, 2005. június 21-i 1290/2005/EK tanácsi rendelet[6] 15. cikke előírja, hogy „ a havi kifizetéseket a Bizottság a tagállamok akkreditált kifizető ügynökségeinél a referencia-hónapban felmerült költségek fedezésére (…) utalja át .” A havi kifizetéseket a tagállam részére legkésőbb a felmerült kiadások szerinti hónapot követő második hónap harmadik munkanapján kell átutalni.

A havi kifizetések a már teljesített nettó (azaz a bevétel levonásával kiszámított) kiadásokra nyújtott visszatérítések, amelyek folyósítása a tagállamok által megküldött havi nyilatkozatok alapján történik.[7] A kiadások és bevételek havi elszámolását a részletes nyilatkozatok alapján ellenőrzik és módosítják.[8] Ezenkívül e kifizetések a következő évi ellenőrzéseket követően, a számlaelszámolási eljárás során hozott határozatok alapján válnak véglegessé.

A tagállamok által 2008. október 16. és 2009. október 15. között teljesített kifizetések a havi kifizetési rendszer hatálya alá tartoznak. A fennmaradó kifizetések esetében a Bizottság korlátozott számú intézkedésekre közvetlen kifizetéseket hajt végre.

A 2009. költségvetési évben a teljesített havi kifizetések nettó összege 43 197 343 784,95 EUR volt.

2.1.4.2. A 2009. évi havi kifizetésekről szóló határozatok

A 2009. költségvetési évre vonatkozóan a Bizottság a havi kifizetések tekintetében tizenkét határozatot fogadott el. Ezenkívül 2009 decemberében határozatot fogadott el egy további, az arra az évre elszámolandó összes kiadáshoz már megítélt kifizetéseket kiegészítő havi kifizetésről.

AZ EMGA 2009. ÉVI KÖLTSÉGVETÉSÉNEK VÉGREHAJTÁSA

Bevezetés

A 2009. mezőgazdasági év meghatározó fejleménye a mezőgazdasági kibocsátási árak számottevő esése volt, amely mind az uniós, mind a világpiacokon megfigyelhető volt, különösen a tejágazatban. A pénzügyi világválság és az általában kedvezőtlen gazdasági kilátások tovább súlyosbították a mezőgazdasági piacok nehéz helyzetét. E fejlemények hatást gyakoroltak az EMGA-hoz kapcsolódó kiadások szintjére, és a költségvetés bizonyos területein befolyásolták a rendelkezésre álló hitel-előirányzatok felhasználását.

A költségvetés végrehajtása 43 454,1 millió EUR ráfordítással valósult meg. Ezt a kiadást a költségvetés eredeti előirányzataiból finanszírozták, a 2008. évről áthozott célhoz kötött bevétel (1 474,1 millió EUR) teljes összegének és a 2009-ben beszedett célhoz kötött bevétel egy részének (944,5 millió EUR az 1 086,0 millió EUR-t kitevő teljes összegből) felhasználásával. A 05. szakpolitikai terület (mezőgazdaság és vidékfejlesztés) vonatkozásában a kiadások összege a piaci intézkedések esetében 3 987 millió EUR-t, a közvetlen támogatások esetében pedig 39 113,9 millió EUR-t tett ki, vagyis mindkét ágazatban meghaladta az elfogadott költségvetési előirányzatokat. Ezt a nyilvánvaló túllépést részben a költségvetés más jogcímeiből történő átcsoportosításokkal, részben az EMGA költségvetéséhez rendelt bevételekből fedezték.

A végrehajtás fent említett teljes összege magában foglalja továbbá a halászati piacokkal kapcsolatos intézkedések (11. szakpolitikai terület) céljaira szolgáló, 29,4 millió EUR-t kitevő kiadásokat, valamint az állat-egészségügyi kiadások (17. szakpolitikai terület) fedezésére fordított 364,3 millió EUR-t is. (Megjegyzés: A részleteket lásd a 3. mellékletben.) Az 5 melléklet jogcímcsoportonként és tagállamonként ismerteti az EMGA-kiadásokat.

A MEZŐGAZDASÁGI KÖLTSÉGVETÉS VÉGREHAJTÁSÁRA VONATKOZÓ MEGJEGYZÉSEK

Az alábbiakban a 3. mellékletben szereplő adatokra támaszkodva rövid megjegyzéseket fűzünk a mezőgazdasági költségvetés előirányzatainak végrehajtásához.

05 02. alcím: A mezőgazdasági piacokon történő intervenciók

Bevezetés

Az e költségvetési területhez tartozó kifizetések teljes összege 3 987,0 millió EUR volt, amit a költségvetésben megszavazott, 3 287,7 millió EUR-t kitevő előirányzatokból, valamint 702,0 millió EUR összegű célhoz kötött bevételekből finanszíroztak.

Gabonafélék

Ezen ágazat esetében az előirányzat túllépése elsősorban annak tudható be, hogy az intervenciós készletek mennyisége az év eleji mintegy 0,047 millió tonnáról az év végére mintegy 1,56 millió tonnára nőtt.

Élelmiszerprogramok

A mezőgazdasági termékeknek a rászoruló személyek számára történő szétosztását illetően tapasztalt alulteljesítés azzal magyarázható, hogy egyes tagállamok adminisztratív nehézségekkel találták magukat szemben, amelyek meggátolták őket abban, hogy a 2009. évi élelmiszer-osztási tervben előírt, különféle termékeket érintő beszerzéseket maradéktalanul végrehajtsák. Megjegyzendő továbbá, hogy a költségvetésbe beállított összeg 2009-ben 500 millió EUR-ra nőtt.

Gyümölcs és zöldség

Ezen ágazat esetében az előirányzatok nyilvánvaló túllépése annak a ténynek a technikai hatásából vezethető le, hogy a termelői szervezetek működési alapjaihoz kapcsolódó kiadások egy részét 413,4 millió EUR-t kitevő célhoz kötött bevételből, valamint a tagállamoknál a termelői csoportok előzetes elismeréséhez nyújtott támogatással összefüggésben felmerülő, megnövekedett összegű kifizetésekből fedezték.

Szőlészeti-borászati termékek

Az ezen ágazaton belül finanszírozott elsődleges intézkedések a nemzeti támogatási programok és a kivágási program. A nemzeti támogatási programokat illetően a tagállamok kielégítő végrehajtási szintet értek el, tekintetbe véve azt a tényt, hogy ez volt a szóban forgó programok alkalmazásának első éve. A kivágási program esetében a vártnál sokkal több támogatás iránti kérelmet nyújtottak be, így az érintett tagállamok kiadásai meghaladták a költségvetésben szereplő előirányzatokat.

Tej és tejtermékek

A tejágazatban tapasztalható nehéz piaci helyzet ellensúlyozása érdekében a Bizottság 2009 januárjában újból bevezette az export-visszatérítést. Ezenkívül jelentős mennyiségű sovány tejpor és vaj felvásárlására került sor intervenciós raktározás céljából, a vonatkozó felvásárlási időszakot pedig meghosszabbították egy, a szokásos, augusztus 31-i határidőt követő időpontig. Tekintve, hogy a 2008 szeptemberében megállapított 2009. évi költségvetés nem tartalmaz az említett ügyletekre vonatkozó előirányzatot, az ágazatban felmerülő kiadások meghaladják a kapcsolódó költségvetési előirányzatokat.

05 03. alcím: Közvetlen támogatások

A költségvetés ezen alcímének céljaira megszavazott előirányzatok összege 37 779,0 millió EUR volt, míg a kifizetések összege megközelítőleg 39 113,9 millió EUR-t tett ki. A nyilvánvaló túllépés mindenekelőtt az egységes támogatási rendszernek tulajdonítható (a kifizetési előirányzatokat csökkentették a célhoz kötött bevételek figyelembevétele érdekében), és fedezésére részben más költségvetési jogcímekből átcsoportosított összegek, részben pedig a 2009. évi költségvetésben e rendszerhez rendelt bevételek szolgáltak.

05 07. alcím: Mezőgazdasági kiadások pénzügyi ellenőrzése

05 07 01. jogcímcsoport: Mezőgazdasági kiadások ellenőrzése

Ez a jogcímcsoport főként a számlák végső elszámolásának eredményeként, valamint a kedvezményezettek részére teljesített kifizetésekre vonatkozó határidők be nem tartása következtében alkalmazott kiigazításokból származó, az EMGA költségvetésének javára jóváírt összegeket foglalja magában. E kiigazítások összege – 115,1 millió EUR volt. A költségvetési hatóság által e kiigazításokra vonatkozóan elfogadott költségvetési előirányzatok összege 490,0 millió EUR-t tett ki. A Bizottság oly módon zárta le ezt a számlát, hogy 375,1 millió EUR összegben előirányzatokat csoportosított át az EMGA 2009. költségvetési éve során beszedett célhoz kötött bevételekből.

A CÉLHOZ KÖTÖTT BEVÉTELEK FELHASZNÁLÁSA

Az EMGA-hoz rendelt célhoz kötött bevételek

A 2008-ról 2009-re ténylegesen átvitt, célhoz kötött bevételek összege 1 474,1 millió EUR volt, amelyet teljes mértékben a 2009. költségvetési év kiadásainak finanszírozására használtak fel, a költségvetési rendelet 10. cikkének megfelelően. A fenti összegből 343,8 millió EUR-t a termelői szervezetek számára biztosított működési alapok kiadásainak, 1 130,4 millió EUR-t pedig az egységes támogatási rendszer céljait szolgáló kiadások fedezésére fordítottak.

A 2009-ben beszedett célhoz kötött bevételek összege 1 086 millió EUR volt. E célhoz kötött bevételek egy részét, 944,7 millió EUR-t az év során felmerülő kiadások fedezésére használták fel, a fennmaradó 141,5 millió EUR-t pedig automatikusan átvezették a 2010. évi költségvetésbe az azévi költségvetési szükségletek fedezése céljából.

A részleteket lásd a 4-I. és a 4-II. mellékletben.

A cukorágazat ideiglenesen rendelkezésre álló szerkezetátalakítási összegeit érintő célhoz kötött bevételek

A tagállamok által 2009-ben átutalt célhoz kötött bevételek összege 1 742,0 millió EUR-t tett ki. Emellett a 2008-ról 2009-re átvitt célhoz kötött bevételek összege 2 044,6 millió EUR volt. Következésképpen a célhoz kötött bevételeknek az EU költségvetése számára 2009-ben ideiglenes szerkezetátalakítási összegek formájában rendelkezésre álló összege 3 786,0 millió EUR-t tett ki. A cukoripar szerkezetátalakítási alapjának kedvezményezettei részére nyújtott támogatás kifizetését követően az átmeneti szerkezetátalakítási összegek egyenlege jelenleg 768,3 millió EUR, mely összeg átvezetésre kerül 2010-re.

A részleteket lásd az 5.3. pontban, valamint a 4-I. és a 4-II. mellékletben.

A cukoripar szerkezetátalakítási alapja

A 2009. költségvetési év folyamán a tagállamok összesen mintegy 3 017,7 millió EUR-t fizettek ki az átalakított szerkezetű cukoriparnak diverzifikációs és cukorfinomítási támogatásokra. Ezeket a támogatásokat azokból a fent említett bevételekből fizették ki, amelyek a cukoripar ideiglenesen rendelkezésre álló szerkezetátalakítási összegeiből származtak.

A részleteket lásd a 4-I. és a 4-II. mellékletben.

A KIADÁS TÍPUSA SZERINTI LEBONTÁS

Az EMGA összes kiadása együttesen 43 454,1 millió EUR-t tesz ki (a cukoripar szerkezetátalakítási alapja nélkül). Az alábbiakban a fenti kiadás részletezése látható a legfontosabb kategóriák szerint, feltüntetve az e kategóriák által az EMGA 2009. évi összes kiadásán belül képviselt százalékos arányt is:

Tárolás

A tárolásra fordított kiadások 173,4 millió EUR-t tettek ki, azaz az összes kiadás 0,04 %-át. Az érintett főbb termékek: a gabona-, a bor-, a tej- és a sertéshúságazat termékei.

Export-visszatérítések

Az export-visszatérítésekre szánt kiadások 649,5 millió EUR-t tettek ki, azaz az összes kiadás 1,50 %-át.

Egyéb piaci intézkedések

Az egyéb piaci intézkedésekhez kapcsolódó kiadások 3 085,6 millió EUR-t tettek ki, azaz az éves főösszeg 7,10 %-át. Ez a kategória elsősorban a gabonafélék, a zöldségek és gyümölcsök, a bor, a tej és a tejtermékek, a marha- és borjúhús, valamint a sertéshús piacaihoz, továbbá az élelmiszerprogramokhoz kapcsolódó kiadásokat foglal magában. Ide tartozik ezenkívül a mezőgazdasági kiadások pénzügyi ellenőrzése nyomán végrehajtott kiigazításokból származó összegek egy része is.

Közvetlen támogatások

A közvetlen támogatásokra fordított kiadások 39 113,9 millió EUR-t tettek ki, azaz az összes kiadás 90,01 %-át.

Közvetlen kiadások

Ezeket a kiadásokat, amelyek 447 millió EUR-t, azaz az összes kiadás 1,03 %-át tették ki, közvetlenül a Bizottság teljesítette, főként állat-egészségügyi intézkedésekhez, valamint a mezőgazdasági üzemek számvitelének ellenőrzéséhez és mezőgazdasági felmérésekhez kapcsolódó kiadások fedezése céljából.

Vidékfejlesztés

A 2009. évi költségvetés nem tartalmaz előirányzatokat az egykori EMOGA Garanciarészlegének céljaira.[9] Ugyanakkor a tagállamok bejelentették, hogy visszaigényeltek korábban kifizetett, összesen –13,3 millió EUR-t kitevő összegeket.

A kiadások típusonkénti bontásának a 2004–2009-es időszakban való alakulását a 6. melléklet mutatja be.

[pic]

[pic]

[pic]

[pic]

[pic]

[pic]

[pic]

[1] Az eljárás ismertetése az 1. mellékletben található.

[2] TRDI: Átmeneti vidékfejlesztési eszköz az EU tíz új tagállama részére (Transitional Rural Development Instrument for EU 10)

[3] Ezek az összegek nem jelennek meg a költségvetés bevételi soraiban (670. jogcímcsoport: Az EMGA-hoz rendelt célhoz kötött bevételek), de a szóban forgó jogcímcsoportra vonatkozó költségvetési megjegyzésekben említésre kerülnek.

[4] Ezek az összegek nem szerepelnek a költségvetés bevételi soraiban (680. jogcímcsoport: Ideiglenes szerkezetátalakítási összegek), de a szóban forgó jogcímcsoportra vonatkozó költségvetési megjegyzésekben említésre kerülnek.

[5] p.m.: „pour mémoire”.

[6] HL L 209., 2005.8.11., 1. o.

[7] Ezeket a havi kiadásigazoló nyilatkozatokat a tagállamok az N+1. hónap 10. napjáig küldik meg.

[8] A részletes nyilatkozatokat a tagállamok havonta, az N+1. hónap 20. napjáig küldik meg (a 104. táblázat szerint).

[9] Az egykori Európai Mezőgazdasági Orientációs és Garanciaalap Garanciarészlege által finanszírozott vidékfejlesztés – 2000–2006-os programozási időszak.